Δ Ε Λ Τ Ι Ο Τ Υ Π Ο Υ

Γιώργος Κυρίτσης : Η Κως του μέλλοντος μας- Τα παιδιά του 7ου Δημοτικού Σχολείου Κω στον τελικό του Πανελλήνιου Διαγωνισμού Ρομποτικής.’’

Ο Δήμαρχος Κω κ.Γιώργος Κυρίτσης , έκανε την ακόλουθη δήλωση:

‘’ Αισθανόμαστε όλοι πολύ μεγάλη υπερηφάνεια για την πρόκριση του 7ου Δημοτικού Σχολείου Κω στον τελικό του Πανελλήνιου Διαγωνισμού Ρομποτικής της WRO Hellas που τελεί υπό την αιγίδα του Προέδρου της Δημοκρατίας κου Π. Παυλόπουλου.

Αποδεικνύεται ότι στο νησί μας υπάρχει και καίει η φλόγα της διάκρισης, της εξωστρέφειας, της καινοτομίας.

Η Κως του 2023 αλλά και των επόμενων χρόνων είναι αυτή η γενιά των νέων παιδιών, είναι οι νέοι άνθρωποι. Αυτοί είναι η Κως του μέλλοντος μας.

Θέλω να συγχαρώ τα τα παιδιά της ομάδας Ρομποτικής του 7ου Δημοτικού Σχολείου Κω, Ζαχαρίου Παναγιώτη, Μήταλα Νίκο, Μήταλα Γιώργο, Τρουμούση Κατερίνα, Παπαγιάννη Άννα, Μουστάκη Παύλο, Παπαγιάννη Δήμητρα και τον καθηγητή Ανδρέα Μήταλα.

Ο Δήμος στάθηκε δίπλα και στήριξε την προσπάθεια τους, όπως και σε κάθε προσπάθεια που αναδεικνύει την Κω του μέλλοντός μας.’’